Najveća predstava na svijetu

***Najveća predstava na zemlji*** američka je filmska drama snimljena 1952. s radnjom u cirkusu Ringling Bros i Barnum & Bailey. Glavne uloge tumače Betty Hutton, Cornel Wilde, i Charlton Heston. Film je producirao, režirao, te pripovijedao Cecil DeMille, a osvojio je Oscara za najbolji film. Priča je podržana sa raskošnom produkcijom, stvarnim cirkuskim tačkama, dokumentarcem, te iza scene prizorima o masivnim logističkim naporima koji omogućavaju rad velikih cirkusa. U filmu glume Hutton i Wilde kao umjetnici na trapezu koji se natječu za centar prstena, te Heston kao cirkuski menadžer koji izvodi show. James Stewart se pojavljuje kao tajanstveni klaun koji nikada ne skida šminku, čak i između pauza, dok su Dorothy Lamour i Gloria Grahame igrale sporedne uloge. Osim filmskih glumaca, pravi cirkusanti Ringling Brosa i Barnum & Bailey cirkusa iz 1951 pojavljuju se u filmu, s ukupunim brojem od 1,400 ljudi, stotinama životinja, i 60 kamiona punih opreme i šatora. Glumci su naučili njihove cirkuske uloge i sudjelovali su u tačkama. Film je među najuspješnijim filmovima i sa najboljom zaradom u Sjedinjenim Američkim Državama i Kanadi.

## Radnja 
U zimskim prostorijama Ringling Bros Barnum & Bailey cirkusa u Sarasoti na Floridi, posvećeni, od akcije menadžer Brad Braden sastaje se sa Ringling rukovodiocima, na čelu sa John Ringling Northom, koji mu je rekao da cirkus ne može priuštiti da nastupaju u malim gradovima tokom nadolazeće sezone. Nakon što Brad otkriva da je upravo sklopio ugovor sa popularnim evropskim akrobatom Sebastjianom Velikim, rukovodioci, anticipirajući dobre prodaje ulaznica, pristaju da turneja bude kompletna. Iako je većina izvođača zahvalna za dodatni rad, Holly, ambiciozna cirkuska zvijezda trapeza, je devastirana, jer zna da će Sebastian zahtijevati centralni ring. Uprkos tome što je zaljubljena u Brada, Holly ga sva plačna podsjeća da joj je već obećao centralni ring te ga optužuje da ju je izdao. Te noći, još uvijek razmišljajući, Holly otkriva svoje osjećaje nježnom klaunu Buttonsu, koji joj pomaže da uvidi da Brad stavlja samo interese cirkusa u prvi plan. Holly također priznaje da je zbunjena u svojoj ljubavi prema Bradu, čija opsesija prema cirkusu zasjenjuje njihovu romansu. Buttons izjavljuje da ljudi često ubijaju ono što najviše vole, a zatim navodi kako je on "volio jednom" i nikad neće ponovo voljeti. Kasnije, kad je cirkuski vlak trebao krenuti na svoju turneju, Sebastian juri u svom sportskom automobilu, praćen od strane nekoliko saobraćajnih policajaca.
thumb|left|Charlton Heston - scena iz filma
Zgodni Sebastian, koji uživa ugled kao ženskar, pozdravljen je toplo od svoje bivše ljubavnice, "Čelične“ Phyllis, ali Angel, još jedna bivša ljubavnica, dočekuje ga prezrivo. Sebastiana je odmah privukla Holly i nudi joj centralni ring, ali Brad odbija da napravi zamjenu. Frustrirana, Holly izaziva Sebastiana, i hvali se da će ga nadmašiti u zraku sve dok Brad ne bude prisiljen da joj dodijeli centralni ring. Izazov Hollyjeve stvara veliki publicitet, a publika uživa gledajući mladu ženu koja uspijeva da izvede Sebastianove vratolomije. Pošto tačke postaju sve teže, Buttons i Brad postavju sve zabrinutiji, i Brad napokon naređuje Holly da prestane sa "pasjom borbom." Holly, međutim, uživa u uzbuđenju dvoboja i insistira da nastave. Kada proračunata Angel upozorava Holly da ne žrtvuje Brada za Sebastiana, Holly uzvraća da Brad voli samo cirkus. Kasnije, tokom izvedbe, Buttons, koji nikada ne skida šminku klauna, ugleda svoju majku u publici, i krišom razgovara s njom. Starica upozorava Buttonsa da su neki "ljudi" još uvijek u potrazi za njim, ali on je uvjerava da je na sigurnom sve dok je u kostimu. Brad uznemirava Holly kad ju je povukao dolje u sred izvedbe, a publika se počela smijati.
thumb|right|Betty Hutton - scena iz filma
Bijesna, Holly se zabavlja sa Sebastianom nakon showa dok Angel usmjerava jednog od svojih slonova da je pokupi sa svojim kljovama i odvede do Brada. Brad objašnjava da je zaustavio tačku jer je konop koji je koristila prijetio da pukne; Holly mu oprašta, i slaže se da okonča izazov. Angel se, u međuvremenu, morala nositi sa Klausom, trenerom slonova, koji je ljubomoran na Sebastiana i frustriran što ga Angel uporno odbija. Naravno da bi ga Angel više voljela da ima puno novca, Klaus govori Harryju, razbojniku koji operiše nelegalne izvedbe za ucjenjivača Hendersona. Kada je Brad saznao za Harryja, naređuje mu da spakuje stvari i ode, i onda izbija tuča. Henderson upozorava Brada da mu se ne suprotstavlja, ali Brad se ne boji. U međuvremenu Sebastian, koji osjeća da gubi Holly, najavljuje da izvodi novu, opasnu vratolomiju, a kad ga Holly zadirkuje o sigurnosnoj mreži koju je Brad naručio za centralni ring, Sebastian uklanja mrežu prije nastupa. Nespreman za nastup, Sebastian maši i pada na tlo, zapanjujući publiku. Nakon što je polomljeni Sebastian iznesen na nosilima, Brad kaže Holly da je ona sada u "centralnom ringu", a Holly plače osjećajući krivicu. Nešto kasnije, oporavljeni Sebastian ulazi u cirkuski kamp i kaže Holly i Bradu da je angažiran od strane suparničkog cirkusa, čije su žene, kako je načuo, posebno lijepe. Holly je povrijeđena Sebastijanovom očitom prevrtljivošću, ali Brad predosjeća da Sebastian laže i zgrabi njegov kaput koji je visio o ramenu, time izlažući Sebastianovu osakaćenu desnu ruku. Pretpostavljajući da se Sebastian vratio samo zato što je zaljubljen u nju, Holly izjavljuje svoju ljubav i insistira da će se brinuti o njemu. Jedne noći, nakon što Angel po posljednji put pokušava da je odgovori od Sebastiana, Holly primjećuje članak iz bačenog magazina o doktoru koji je "ubio osobu koju je volio."

Holly pokazuje članak Buttonsu, podsjećajući ga na frazu koju joj je jednom rekao ali on samo sliježe ramenima. Pošto je situacija sada jasna, Angel se priklanja Bradu, a on rado prihvaća njenu pažnju. Angelina nova ljubav čini Klausa bijesnim, a tokom njihovog nastupa, on joj prijeti dok leži pod podignutom nogom slona. Brad juri do ringa i povlači Angel na sigurno, a zatim otpušta Klausa. U znak osvete, Klaus planira da zajedno sa Harryjem te noći opljačkaju cirkus, dok Bradu prilazi detektiv koji traga za doktorom koji je usmrtio njegovu smrtno bolesnu suprugu. Brad tvrdi da ne prepoznaje fotografiju koju mu detektiv pokazuje, ali mu daje dopuštenje da u vlaku uzme otiske prstiju od nekih njegovih izvođača. Buttons, u međuvremenu, otkriva da Sebastian, koji sada radi kao prodavač balona, počinje osjećati svoju ozlijeđenu ruku, što je znak da povreda nije trajna, te kasnije u vlaku, prenosi radosnu vijest za Brada. Iako Brad i Buttons nikada nisu razgovarali o njegovoj prošlosti, Brad je zaključio da je Buttons odbjegli doktor te ga upozorava o detektivu. Brad onda namjerno izaziva Sebastiana da zamahne rukom na njega, a Sebastian shvata da ima osjećaj u svojoj oštećenoj ruci. Sav sretan, Sebastian trči da vidi Holly i, vjerujući da će opet biti u mogućnosti da "leti", prosi je. Upravo tada, međutim, Klaus i Harry postavljaju zamku koja zaustavlja prednji dio vlaka gdje se nalazi novac, i zatim kradu sef. Klaus odjednom shvata da se drugi vlak, u kojem su izvođači i životinje putovali, brzo približava i da će se sudariti sa prednjim dijelom vlaka; on odvozi Harryjev automobil na tračnice i pokušava signalizirati inženjeru. Inženjer ne može zaustaviti vlak, i Harry je zgnječen između dva vlaka tako da su se putnici i životinje razletjeli od sudara. Iako je Klaus jedini koji je poginuo, Brad se nalazi pod ruševinama, a cirkuski doktor je u besvijesti. U očajničkom pokušaju da spasi Brada koji krvari, Holly, koja je također shvatila Buttonsov identitet, pita ga da se pobrine za njegove rane, i iako je znao da će se na taj način otkriti detektivu, Buttons ipak pristaje. Kad Buttons izjavljuje da je transfuzija potrebna, Sebastian, koji ima istu rijetku krvnu grupu kao i Brad, javlja se kao dobrovoljni davalac krvi. Transfuzija spašava Bradov život. Brad zatim naređuje da se show nastavlja, usprkos uništenju, a Holly sugerira da održe cirkus na obližnjoj poljani. Ushićena svojom probuđenom ljubavlju prema Bradu, Holly organizira pripreme za cirkus i vodi šarenu paradu kroz Cedar City, koji je bio po rasporedu njihova sljedeća stanica. Nazad kod olupine vlaka, Henderson nudi da otkupi  Bradov  "uskrsnuti" cirkus, ali se iznenadio kada je vidio ogromnu gužvu koja žuri da kupi ulaznice. Nakon što se Buttons predaje detektivu, Brad izjavljuje svoju ljubav prema Holly a Sebastian prosi Angel. Pod vedrim plavim nebom, najveći show na svijetu nastavlja dalje.

## Uloge 
* Betty Hutton - Holly
* Cornel Wilde - veliki Sebastian
* Charlton Heston - Brad Braden
* Dorothy Lamour - Phyllis
* Gloria Grahame - Angel
* Henry Wilcoxon - agent FBI Gregory
* Lyle Bettger - Klaus
* Lawrence Tierney - g. Henderson 
## Nagrade 
### Oskari 
* Oskar za najbolji film
* Fredric M. Frank, Theodore St. John, Frank Cavett - Oskar za najbolji originalni scenarij 
### Zlatni globus 
* Zlatni globus za najbolji film - drama
* Cecil DeMille - Zlatni globus za najboljeg redatelja
* George Barnes, J. Peverell Marley - Zlatni globus za najbolju fotografiju  
### BAFTA 
Film nije osvojio nijednu nagradu BAFTA niti je imao nominacija
### Ostale nagrade 
## Zanimljivosti 
* Cecil B. DeMille je uvijek bio zahtjevan prema svojim glumcima i glumicama. On je insistirao da svako uistinu nauči obavljati cirkuske vratolomije koje su trebale biti izvedene. To je značilo da je Betty Hutton stvarno naučila trapez i da je Gloria Grahame morala pustiti slona da približi svoju nogu na samo 30&nbsp;cm od njenog lica. Cornelu Wildeu je vjerovatno bilo najgore jer je glumio artistu na visokoj žici. On se ozbiljno bojao visina u stvarnom životu.
* Lucille Ball je za DeMillea bila prvi izbor za ulogu "Angel", ali kad je zatrudnila, zamijenila ju je Gloria Grahame. Paulette Goddard se također snažno zalagala za tu ulogu, ali je bila odbijena zbog njenog odbijanja da izvodi akrobatske scene.
* Specijalni efekti proizveli su zeleni krug oko Glorije Grahame i Betty Hutton u sceni Velike parade, pa je dodat snimak zelenih reflektora uključenih iznad njih.
* Prava na korištenje naslova filma, Ringling Bros Barnum & Baileyjeve dvorane i nastupe kupljeni su za 250,000 dolara. Cecil B. DeMille je savjetovao pisce da pogledaju njemački film Ljubomora kao model za tu vrstu priče koju je on htio. DeMille je putovao sa cirkusom Srednjim zapadom dva mjeseca, prikupljajući anegdote, sleng, i ideje iza scene. Publicitet koji je proizišao iz njegovog sudjelovanja privukao je rekordne prodaje na nastupima.
* Charlton Heston se vozio kroz Paramount Studios kad je opazio DeMillea, kojeg do tada nije nikada poznavao. Heston mu je mahnuo. DeMille je bio toliko impresioniran sa Hestonovim mahanjem da mu je na kraju dodijelio ulogu Brada u ovom filmu. Ovo je bio Hestonov samo treći film koji ga je načinio slavnim. Jedna obožavateljka je napisala pismo DeMilleu o tome koliko je uživala u filmu, a komentar je bio: "Iznenađena sam kako je dobro cirkuski menadžer (Heston) radio sa stvarnim glumcima." Heston je smatrao da je to bilo jedno od najboljih mišljenja koje je ikada primio.
* Prvi film koji je ikada vidio Steven Spielberg. Njegov otac ga je odveo u kino, obećavajući mu odlazak u cirkus. On je tada imao četiri godine.
* Tokom jedne scene Sebastian (Cornel Wilde) je koljenima visio na trapezu. On hvata Holly (Betty Hutton) onda je vuče prema gore i poljubi je. Ovaj snimak je nekoliko puta ponavljan i tokom jednog od ranijiih pokušaja Wilde je ozlijedio ligamente na ramenu. Uspio je to ponoviti još dva puta, i onda je morao odustati. Bio je u nemogućnosti da koristiti svoju ruku nekoliko dana, tako da je Cecil B. DeMille snimao scene u kojima on nije bio potreban.
* Film se često navodi kao osvajač Oscara najbolji film koji je to najmanje zaslužio. Vjeruje se da je film osvojio samo zato što mnogi članovi Akademije nisu htjeli da glasaju za anti-McCarthyjevski film Tačno u podne, čiji je scenarist Carl Foreman upravo bio na holivudskoj crnoj listi.
* Kad je Mary Pickford uručila DeMilleu Oscar za najbolji film (četvrtak, 19 marta, 1953), ne samo da je to bilo prvi put da je ceremonija dodjele Oscara bila na televiziji, to je bio i prvi televizijski nastup Pickfordove.
* Bivši akrobata na trapezu Burt Lancaster bio je uzet u obzir za ulogu Cornela Wildea, kao što je bio i Kirk Douglas. Obojica su kasnije imali uloge akrobata na trapezu. Lancaster u filmu Trapez a Douglas u filmu Priča o tri ljubavi.
* Cecil B. DeMille je imao u planu Marlene Dietrich i Hedy Lamarr za glavnu ulogu, ali na kraju odlučio se za Betty Hutton kada mu je ona poslala ogromni cvjetni poklon vrijedan hiljadu dolara koji sadrži repliku nje same kako se njiše na trapezu. DeMille ju je prihvatio pod uslovom da se stanji na bokovima.
* Iako je bivša DeMilleova zvijezda Paulette Goddard poslala telegram o prihvaćanje ponude za ulogu u filmu, redatelj je još uvijek bio ljut na nju jer je odbila da odglumi opasnu vratolomiju u filmu "Nepokorni" i ubacio je Gloriju Grahame umjesto nje.
* Vlakovi koji su se koristili u sceni nesreće bili su izrađeni modeli. Auta su bila otprilike 1.8 metara duga i vrlo detaljno urađena na vanjskoj strani. Oni su izgrađeni tako da bi se realistično uništili tokom sudara. Prije nesreće isti modeli su se koristili nekoliko puta da prikažu cirkuski vlak kako se kreće od grada do grada. 
* Diana Lynn je imala cameo ulogu cirkuske gledateljke, a Bing Crosby i Bob Hope su bili cirkuski gledaoci tokom pjesme "Lovely, Luawana Lady", i to je trajalo oko dvije minute nakon što je pjesma počela.

## Kritike 
## Reference 
## Vanjski linkovi 
* 

Kategorija:Filmovi iz 1952.
Kategorija:Filmovi na engleskom jeziku
Kategorija:Američki filmovi
Kategorija:Filmovi u režiji Cecila B. DeMillea
Kategorija:Filmovi o cirkusu
Kategorija:Filmovi snimljeni u Philadelphiji
Kategorija:Filmovi koji su dobili Oscar za najbolju originalnu priču
Kategorija:Filmovi koji su dobili Zlatni globus za najboljeg redatelja
Kategorija:Filmovi Paramount Picturesa
Kategorija:Filmovi s muzikom Victora Younga
Kategorija:Filmovi o željezničkom saobraćaju